Misrda fir'avnning maxfiy hujjatlarini saqlagan odam qabri topildi

Misrda taxminan 4300 yil oldin, fir'avnning maxfiy hujjatlari bilan shug'ullangan Mextet ismli odamning qabri topildi. Bu haqda “Smithsonian Magazine” xabar berdi.
Ma'lum qilinishicha, qabr Misrning Sakkara aholi punktida topilgan. Uning ustidagi ierogliflar orqali Mextetning fir'avn hujjatlari bilan shug'ullangani, qirollik mulki nazoratchisi bo'lgani aniqlangan. Olimlar topilma VI sulolaning birinchi fir'avnlari hukmronligi davriga, ya'ni miloddan avvalgi 2300 yillarga to'g'ri kelishini aytgan. Tadqiqotchilar qabrni piramidani o'rab turgan quruq xandaqni qazish paytida topgan.
Mextet taxminan xuddi shu davrda, VI sulolaning dastlabki uchta hukmdori: Teti, Userkara va Piopi I hukmronlik qilgan davrda yashagan. Uning obro'li mavqeini qabrini bezash uchun malakali ishchilarni yollagani bilan o'lchash mumkin. Qabr toshi juda mo'rt bo'lib, mutaxassislarning aralashuvini talab qilgan.
U chiziqlarning nafisligi bilan ajralib turadi. Arxeologlar qabrning ichki qismini o'rganishni rejalashtirmoqda, unda dafn xonasi va ehtimol Mextet mumiyosi ham bo'lishi mumkin.
Avvalroq Misrda fir'avnining 3 ming yillik mumiyosi ochilgandi. Shuningdek, Misrda fir'avn xazinachisining qabri topilgan.